“தமிழ்நாட்டில் பிறந்தவர்கள், தமிழ்நாட்டைத் தங்கள் வசிப்பிடமாகக் கொண்டு வாழ்பவர்கள் அனைவரும் தமிழர்களே; விவசாயம், தொழில்துறை, வர்த்தகம் ஆகியவற்றில் லாபம் வந்தால் சாதி, மத பேதமின்றிப் பயனடையப்போவது ஒட்டுமொத்தத் தமிழ்ச் சமுதாயம்தான்; நஷ்டம் வந்தால் வேதனை படப்போவதும் ஒட்டுமொத்தத் தமிழ்ச் சமுதாயம்தான். ஒரு ஜெர்மானியரைப் பார்த்து நீங்கள் யார் என்று கேட்டால், தன்னை ஒரு ரோமன் கத்தோலிக்கர் என்றோ பிராடஸ்டண்ட் என்றோ கூறாமல் ஜெர்மானியர் என்றே கூறுவார். இதே போல பிரெஞ்சுக்காரரும் இத்தாலியரும் தங்கள் மதத்தைப் பற்றிக் கூறாமல் தேசியத் தன்மையையே வெளிப்படுத்துவர். இந்தியாவுக்குள் வசிக்கும் ஒவ்வொரு தமிழரும், தன்னைத் “தமிழர்” என்றே பெருமையுடன் கூறிக்கொள்ள வேண்டும். நாட்டுக்கு வெளியே செல்லும் போது தன்னை “இந்தியன்” என்று பெருமை பொங்க அழைத்துக்கொள்ள வேண்டும். தமிழர்கள் என்றால் ஹிந்துக்கள் மட்டுமல்ல, முஸ்லிம்கள், கிறிஸ்தவர்கள் மற்றும் தமிழ் பேசும் மற்ற பிரிவினரும்கூடத் தமிழர்கள்தான்”.